text: Apektado an ribo-ribong pasajeros na haling Manila asin iba pang lugar nganing magpuli sa Bicol antes kan Noviembre 5, 2020 maging antes kan Oktubre 29 nganing magbisita sa kamposanto kan saindang mga mahal sa buhay na nagtalikod na sa kinaban.
text: #000002
text: Sa desisyon kan City’s Health Emergency Response Task Force (HERTF), sinabi ni alcalde Nelson Legacion na dapat tawan nin kunsiderasyon an pagbuelta kan provincial buses alagad kaipuhan estrictong iimplementar an health protocols sa locally stranded individuals (LSIs) asin Overseas Filipino Workers (OFW) sa saindang pag-abot sa Manila asin pagabot sa ciudad.
text: #000006
text: Si dating Bicol PNP regional director asin retiradong Brig. General Antonio Gardiola nagpahayag base sa LTFRB Memorandum Circular No. 2020-051 nagtutugot na sa pagbuelta sa operasyon kan viaje kan buses sa provincias haling Manila asin pasiring sa iba pang provincin vice versa alagad kaipuhan an pagtugot kan LGUs asin sa koordinasyon sa Inter-Agency Task Force (IATF).
text: #000007
text: Nagkapera nang mga provincia sa Central Luzon an tinugotan na kan LTFRB alagad sa viajeng Manila-Bicol padagos pang pendiente.
text: #000008
text: Sinabi pa ni Reforsado na preparado na an BCS sa saindang iimplementar na health protocol oras na tugotan na an inter-regional routes.
text: #000009
text: Sa ngonian an regular na viaje pa sanang buses haling Camarines Sur pasiring sa Albay asin Sorsogon, vice versa asin lokal na mga viaje kan buses sa laog kan provincia.
text: #000010
text: Mga nakagarahing buses sa Bicol Central Station pitong bulan nang dai tinutugotan kan LTFRB asin IATFna magkayod viajeng Bicol-Manila vice versa epekto pa kan pandemya. (dpa)
text: #000011